hotchpotch/miracl-hf-unified huggingface dataset:
Youssouf Hadji
Youssouf Hadji (, s. 25. helmikuuta 1980 Ifrane, Marokko) on marokkolainen jalkapalloilija, jonka nykyinen seurajoukkue on ranskalainen AS Nancya. Hän pelaa useimmiten keskikentällä hyökkäävässä roolissa, tarvittaessa myös laitahyökkääjänä ja piilokärkenä.
Myös hänen vanhempi veljensä Mustapha Hadji oli jalkapalloilija.
Hadji syntyi Marokossa, mutta muutti perheensä mukana Ranskaan nuorena. Sittemmin hän on myös viettänyt ammattilaisuransa Ranskanssa aloittaessaan peliuransa Nancyssa kaudella 1998–1999. Tuolloin Hadji pelasi ensimmäisen ottelunsa 29. toukokuuta 1999 FC Sochaux'ta vastaan tultuaan vaihdosta kentälle. Hadji pelasi sai hieman enemmän peliaikaa seuraavalla kaudella, kunnes kaudesta 2000–2001 lähtien Hadji nousi joukkueensa vakiomiehistöön joukkueen pudottua Ranskan Ligue 2:een.
Vuonna 2003 Hadji siirtyi SC Bastian riveihin ja samalla takaisin Ranskan pääsarjaan. Hän vietti seurassa kaksi kautta pelaten yhteensä 62 sarjaottelua joissa Hadji onnistui tekemään 13 maalia. Bastian menestys Ranskan sarjassa oli kuitenkin vaatimatonta, kun se välttyi putoamisen vain yhdellä pisteellä Hadjin avauskaudella. Toisella kaudella Bastia sijoittui pääsarjassa toiseksi viimeiseksi, jonka myötä Hadji vaihtoi seuraa.
Ifianassa
Ifianassa () oli kreikkalaisessa mytologiassa useamman eri naishahmon nimi.
Ifianassa oli Homeroksen mukaan yksi kolmesta Agamemnonin tyttärestä, joista Agamemnon tarjoutui antamaan Akhilleuksen valita itselleen puolison, jos tämä vain suostuisi alkamaan taistella taas troijalaisia vastaan. Mahdollisesti kyseessä on sama hahmo kuin Ifigeneia, mutta asian tekee hämäräksi se, ettei Homeros tunne tämän uhraamista eikä myöskään tämän kreikkalaisissa tragedioissa näkyvästi esiintyvää sisarta, Elektraa.
Ifianassa oli mainadi ja yksi Proitoksen ja joko Anteian tai Stheneboian kolmesta tyttärestä. Melampus paransi hänet hulluudestaan ja sai palkkiokseen kolmanneksen Argoksesta.
Ifianassa oli Endymionin puoliso, joka synnytti tälle Aitoloksen.
Ifianassa oli yksi nereideistä.
Harakka Bialoipokku
Harakka Bialoipokku on suomalaismuusikko Pekka Pohjolan vuonna 1974 julkaistu toinen sooloalbumi. Se julkaistiin myös Isossa-Britanniassa nimellä "B the Magpie" ja Ruotsissa nimellä "Skatan". Yleisradio valitsi "Harakka Bialoipokun" vuoden 1974 parhaaksi albumiksi.
Yhdysvaltalainen DJ Shadow käytti debyyttialbuminsa "Endtroducing..." kappaleessa "Midnight in a Perfect World" samplea albumin kappaleesta "Sekoilu seestyy".A-puoli
B-puoli
Verenahof
Verenahof (myös "Büttenharter Hof" tai "Verenahöfe") oli Saksan eksklaavi Sveitsissä. Pinta-alaa eksklaavilla oli 43 hehtaaria. Hallinnollisesti eksklaavi oli osa saksalaista Wiechs am Randenin kuntaa (nykyisin osa Tengenin kaupunkia), ja sen erotti Wiechs am Randenista 200–300 metriä leveä kaistale Sveitsiä.
Verenahofista tuli vuonna 1806 Badenin eksklaavi Schaffhausenin kantonin sisälle. Sveitsi yritti vuosina 1815 ja 1839 saada ilman tulosta Verenahofia itselleen.
4. lokakuuta 1967 Verenahofista tuli osa Sveitsiä. Tuolloin alueella oli vain kolme kotia ja alle tusina asukasta. Nykyisin Verenahof kuuluu sveitsiläiseen Büttenhardtin kuntaan.
Kiestingin motti
Kiestingin motti oli saarrostus, joka tapahtui jatkosodan hyökkäysvaiheen aikana elokuussa 1941. Neuvostojoukot motittivat suomalais-saksalaiset joukot Kiestingin ja Louhen välillä Itä-Karjalassa.
Jatkosodassa suomalainen III armeijakunta valtasi Kiestingin elokuussa 1941. Saksalaiset joukot pyrkivät maantietä pitkin Kiestingistä kohti Louhea ja Muurmannin rataa. He kokivat kovaa vastarintaa. Everstiluutnantti Jussi Turtolan johtama suomalainen ryhmä J eteni rautatielinjaa pitkin Kiestingistä kohti Louhea aluksi kohtaamatta vastusta. Suomalaiset etenivät melko lähelle Louhea, kunnes neuvostoliittolaisten vastarinta alkoi tiivistyä lisäjoukkojen myötä. Eteentyöntynyt suomalais-saksalainen tuhatlukuinen osasto kärsi huomattavia tappioita seuranneessa Kiestingin motissa. Elokuussa 1941 motista lopulta päästiin vetäytymään ja ryhmitystä muutettiin: Kiestinki–Louhi-rautatien pohjoispuolelle tuli rintamavastuuseen SS-divisioona Nord ja eteläpuolelle Suomen III armeijakunta.
Talvella 1941–1942 taistelutoiminta oli vähäisempää Kiestingin suunnalla. Rintamavastuun ottaneet saksalaiset joukot vetäytyivät sieltä vasta syyskuussa 1944.
My Date with the President’s Daughter
My Date with the President’s Daughter on vuonna 1998 ensi-iltansa saanut yhdysvaltalainen komediaelokuva, jonka ohjasi Alex Zamm ja pääosassa näyttelivät Dabney Coleman, Will Friedle ja Elisabeth Harnois. Käsikirjoituksesta vastasivat William Robertson ja Alex Zamm, jotka saivat elokuvasta Writers Guild of America -ehdokkuuden vuonna 1999.
16-vuotias Hallie on Yhdysvaltain presidentin tytär, joka haluaisi elää normaalia teinin elämää, sopii sattuman kautta treffit high schoolissa opiskelevan Duncanin kanssa. Illalla hän esittelee seuralaisensa isälleen, mutta päästyään elokuvateatteriin Hallie karkaa salaa Duncanin kanssa viettämään aikaa kahdestaan. Tämän myötä koko valkoisen talon turvamiehet joutuvat etsimään tyttöä pitkin kaupunkia.
Detria
Detria Oy on rovaniemeläinen yritys, joka valmistaa ja markkinoi luonnonkosmetiikkaa. Sen perusti Tenho Pitkänen vuonna 1996.
Kosmetiikan lisäksi Detriassa on kehitetty erilaisia hyvinvointi- ja hygieniatuotteita. Yrityksen liikevaihto on noin 1,9 miljoonaa euroa. "Detria" on portugalinkielinen naisen nimi ja tarkoittaa "kirkastua".
Yhtiön tuotteet perustuvat Lapin luonnosta kerättäviin yrtteihin, joiden toimituksista vastaa viisi paikallista osuuskuntaa. Suoraan Detria työllistää neljä henkilöä, sekä toimittajaosuuskuntien kautta välillisesti yrttien keräilijöitä.
Detrian tuotteista kolme on valittu Vuoden hoitotuotteeksi. Vuonna 2006 Detria sopi kolmen vuoden mittaisen vientisopimuksen Kiinaan "Arbutin"-hoitotuotteesta.
Drew Doughty
Drew Doughty (s. 8. joulukuuta 1989 London, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Los Angeles Kingsiä.
Ennen ammattilaisuraansa Doughty pelasi vuodet 2005–2008 Guelph Stormin riveissä OHL-junioriliigassa. Hän pelasi yhteensä 190 OHL:n runkosarjaottelua ja teki 157 tehopistettä, 39 maalia ja 118 syöttöpistettä, sekä 28 pudotuspeliottelua, joissa teki 27 tehopistettä, viisi maalia ja 22 syöttöpistettä. Hän oli kaikilla kolmella kaudella Stormin eniten pisteitä tehnyt puolustaja ja kaudella 2006–2007, jolla hän teki OHL-vuosiensa parhaat tehot, joukkueensa paras pistemies. Hän oli 2006–2007 toiseksi eniten pisteitä tehnyt puolustaja OHL:ssä Ryan Wilsonin jälkeen tehtyään 67:ssä runkosarjaottelussa 21 maalia ja annettuaan 53 maalisyöttöä. Kauden 2007–2008 jälkeen Doughty palkittiin OHL:n parhaan puolustajan palkinnolla Max Kaminsky Trophylla.
Doughty valittiin vuosina 2007 ja 2008 OHL:n ensimmäiseen tähdistökentälliseen. Jälkimmäisenä vuonna hänet valittiin myös Canadian Hockey Leaguen ensimmäiseen tähdistökentälliseen.
Doughty sai NHL-varauksen, kun Los Angeles Kings varasi hänet numerolla kaksi ensimmäisellä kierroksella. Hän aloitti ammattilaisuransa samana vuonna. Hän pelasi ensimmäisen NHL-ottelunsa 11. lokakuuta 2008, jolloin Kings kohtasi vierasottelussa San Jose Sharksin. NHL-uransa ensimmäisen maalin hän teki 20. lokakuuta 2008 Kingsin kotiottelussa Colorado Avalanchea vastaan. Doughty teki joukkueensa 3–4-kavennusmaalin, joka jäi samalla ottelun viimeiseksi maaliksi.
Doughty pelasi NHL-tulokaskaudellaan, kaudella 2008–2009, 81 runkosarjaottelua ja teki 27 tehopistettä, kuusi maalia ja 21 syöttöpistettä. Jääaikaa hän sai tuolloin keskimäärin 23 minuuttia ja 49 sekuntia ottelua kohden, eniten tulokkaista ja joukkueensa pelaajista. Kauden jälkeen hänet nimettiin NHL:n tulokkaiden tähdistökentälliseen.
Doughty nimettiin vuonna 2010, toisen NHL-kautensa päätteeksi, NHL:n toiseen tähdistökentälliseen. Hän oli myös ehdolla parhaan puolustajan palkinnon James Norris Memorial Trophyn saajaksi. Doughty sijoittui runkosarjakaudella 2009–2010 puolustajien pistepörssin kolmanneksi, puolustajien maalipörssin jaetulle sijalle kaksi sekä puolustajien syöttöpörssin jaetulle sijalle viisi.
Kaudella 2011–2012 Doughty oli voittamassa Los Angeles Kingsin seurahistorian ensimmäistä Stanley Cupia. Kings kohtasi NHL:n loppuottelusarjassa New Jersey Devilsin ja voitti mestaruuden otteluvoitoin 4–2. Doughty oli pudotuspelien 2012 eniten pisteitä tehnyt puolustaja tehtyään 16 tehopistettä, neljä maalia ja 12 syöttöpistettä, 20:ssä ottelussa.
Doughty oli voittamassa kultaa jääkiekon nuorten maailmanmestaruuskilpailuissa 2008, jotka pelattiin Tšekissä. Hänet nimettiin turnauksen parhaaksi puolustajaksi. Doughty pelasi ensimmäiset miesten jääkiekon maailmanmestaruuskilpailunsa vuonna 2009 Sveitsissä. Hän teki turnauksessa seitsemän tehopistettä, maalin ja kuusi syöttöpistettä, ja oli voittamassa hopeaa. Vuonna 2010 hän edusti Kanadaa Vancouverin talviolympialaisten jääkiekkoturnauksessa. Hän teki kaksi tehopistettä seitsemässä ottelussa, molemmat syöttöpisteitä, ja oli voittamassa olympiakultaa.
Danny Koevermans
Danny Koevermans (s. 1. marraskuuta 1978 Schiedam, Alankomaat) on alankomaalainen jalkapalloilija. Hän edustaa kanadalaista pelaavaa Toronto FC:tä ja on pelipaikaltaan hyökkääjä.
Danny Koevermans aloitti ammattilaisuransa Sparta Rotterdamista, jossa hän pelasi yhteensä viisi kautta. Vuonna 2005 hän siirtyi AZ Alkmaariin. Läpimurtonsa hän teki toisena AZ Alkmaar kautenaan, jolloin hän oli yksi Eredivisienin parhaita maalintekijöitä, 22 maalillaan. Elokuussa 2007 hän siirtyi PSV:hen 6 miljoonan euron siirtosummalla. Hänet hankittiin Sevillaan siirtyneen Arouna Konén korvaajaksi.
Maajoukkue debyyttinsä hän teki EM-karsintaottelussa Sloveniaa vastaan 28. maaliskuuta 2007. Ensimmäisen maalinsa maajoukkueessa hän teki 17. marraskuuta 2007 Luxemburgia vastaan.
Cicindela
Cicindela on kovakuoriaisiin ("Coleoptera") kuuluva suku.
Suomessa on tavattu neljä suvun lajia. Yleisin laji on kenttäkiitäjäinen ("Cicindela campestris"). Muita tavattuja lajeja ovat nummikiitäjäinen ("Cicindela sylvatica"), hietikkokiitäjäinen ("Cicindela hybrida") ja "Cicindela maritima".
Anna Easteden
Anna Easteden (aik. Anna Katariina Shemeikka, s. 29. marraskuuta 1976 Tohmajärvi) on suomalainen näyttelijä ja malli. Easteden on näytellyt enimmäkseen yhdysvaltalaisissa televisiosarjoissa ja elokuvissa.
Anna Easteden syntyi maanviljelijäperheen vanhimpana lapsena Tohmajärvellä. Eastedenilla on yksi veli. Easteden suoritti lukion noin vuodessa Joensuun lyseon lukion iltalinjalla ja kirjoitti ylioppilaaksi 17-vuotiaana. Tuolloin hänellä oli jo takanaan yksi vaihto-oppilasvuosi Yhdysvalloissa.
Easteden aloitti uransa mallina käytyään mannekiinikoulun 12-vuotiaana Joensuussa. Hän pääsi " SinäMinä"-lehden kanteen vuonna 1994, mikä oli myös hänen ensimmäinen kansikuvansa. Easteden (silloinen Shemeikka) voitti 1993 "SinäMinä"-tyttö -kilpailun.
Vielä teini-ikäinen Easteden sai ensimmäisen ison mallisopimuksen japanilaisen agentin kanssa ja muutti Tokioon. Siellä hän oli kuuluisan muotisuunnittelija Akira Kimijiman vakiomallina ja teki mainoskuvia monelle suurelle japanilaiselle yhtiölle. Näitä olivat muun muassa Kanebo, Sony, Nissen, Wacoal, Oricom, NEC ja Lux. Easteden teki mallintöitä Japanin lisäksi myös monissa muissa maissa, kuten Hongkongissa, Etelä-Koreassa, Taiwanissa, Singaporessa, Malesiassa, Indonesiassa, Uudessa-Seelannissa, Yhdysvalloissa ja Slovakiassa. Eastedenin asiakkaita Yhdysvalloissa ovat muun muassa Avon Products, Salvatore Ferragamo, Calvin Klein, XOXO, Hermes, Diesel, Pony, T-Mobile, Toyo Tires, Michael Antonio, Jockey, Ashworth, Kohl’s, Nissan ja Victoria's Bridal.
Anna Easteden aloitti näyttelijän uransa tekemällä TV-mainoksia Japanissa, Taiwanissa ja Yhdysvalloissa. Eastedenin ensimmäinen palkallinen teatterituotanto oli Prinsessa Ruusunen Tivoli-teatterissa Chicagossa, missä hän näytteli nimiroolin. Easteden on tunnettu roolistaan Beestinginä yhdysvaltalaisessa televisiosarjassa "Who Wants to Be a Superhero?". Easteden on näytellyt myös televisiosarjoissa "Miehen puolikkaat", "Bones", "Passions" ja "Päivien viemää". Lisäksi hän on esiintynyt Lisa Kudrow’n vartalona elokuvassa "Happy Endings". Easteden juonsi "Wipeout Suomi" -TV-ohjelmaa Suomessa Fox-kanavalla keväällä 2013.
Easteden vietti muutaman kuukauden Bratislavassa, Slovakiassa heti Slovakian tasavallan itsenäistyttyä. Easteden auttoi Yhdistyneiden kansakuntien pakolaisasiain päävaltuutettua (UNHCR) kirjoittamalla juridisen tutkielman Euroopan maiden turvapaikanhakijoita koskevista laeista. Eastedenin tutkimus vaikutti voimakkaasti Slovakian tasavallan turvapaikanhakijoita koskeviin lakeihin, jotka olivat tuolloin valmisteltavina.
Easteden on ollut naimisissa yhdysvaltalaisen baseballvalmentajan Rob McKinleyn kanssa vuodesta 2007. Easteden asuu Los Angelesissa.
Kuopion taidemuseo
Kuopion taidemuseo on Pohjois-Savon aluetaidemuseo. Se syntyi lähes 30 vuoden suunnitelmien ja tilapäisten näyttelytilojen kauden jälkeen vuonna 1980.
Taidemuseo sijaitsee kaupungin keskustassa tuomiokirkon vieressä, lähellä kauppatoria. Talo on entinen pankkirakennus.
Kuopion taidemuseon kokoelmiin kuuluu noin 6 700 teosta. Kokoelmat muodostuvat pääosin suomalaisesta taiteesta. Kokonaisuus muodostuu Kuopin taidemuseon, Kuopion kaupungin, Osk. Huttusen, Leonardo da Vilhun ja Pekka Halosen kokoelmista sekä muista yksittäisistä kokoelmista.
Kuopion taidemuseon omaa kokoelmaa on kartutettu vuodesta 1981. Se sisältää yli 800 teosta, joista valtaosa on pohjoissavolaista nykytaidetta ja taihdehistorian klassikoita 1800-luvulta nykypäivään. Kokoelma on esillä Lintukoto-perusnäyttelyssä. Siihen kuuluu muiden muassa Juho Rissasen ja Von Wrightin veljesten töitä.
Kuopion kaupungin kokoelmaa on kartutettu vuodesta 1949 alkaen ja siihen kuuluu yli 1 900 teosta. Teokset ovat pääasiassa esillä ympäri kaupunkia muun muassa virastoissa, laitoksissa ja muissa julkisissa tiloissa.
Osk. Huttusen taidekokoelmaan kuuluu 91 teosta, jotka Huttunen testamenttasi Kuopion kaupungille ”Savon taidemuseon aluksi”. Leonardo da Vilhun eli Risto Vilhusen kokoelma kattaa yli 2000 teosta, pääasiassa piirrostaidetta ja grafiikkaa suomalaisilta nykytaiteilijoilta. Kokoelma lahjoitettiin taidemuseolle vuonna 2010. Vuonna 2008 taidemuseo sai talletuksena Pekka Halosen 150 teoksen kokoelman, joka sisältää erityisesti 1980-luvun kotimaista ja kansainvälistä maalaustaidetta.
Muita kokoelmia ovat muun muassa Kuopion Luonnon Ystäväin Yhdistyksen ja J.Fr.Tuhkasen kokoelmat.
Saastamoisen säätiön teoksia oli museon hallussa 1980–1999, mutta tilojen puutteen vuoksi kokoelma talletettiin Espoon kaupungille ja sijoitettiin EMMAan vuonna 1999.
Vuoden 2008 suuri näyttely oli Kuopion Kuvataiteilijat ry Ars Libera 50-vuotisnäyttely. Näyttely oli esillä 10.10.2008-1.2.2009.
Axel Heinrichs
Axel Ossian Andreas Heinrichs (23. maaliskuuta 1864 Tenhola – 14. lokakuuta 1936 Helsinki) oli suomalainen filosofian tohtori, fysiikanopettaja ja meteorologi. Hänen vanhempansa olivat ruukin isännöitsijä Anders Heinrichs ja Amanda Charlotta Brunström. Hänet vihittiin avioliittoon vuonna 1889 Johanna Matilda Rönnholmin kanssa.
Opiskelujensa lomassa hän toimi assistenttina Suomen Tiedeseuran Meteorologisessa Päälaitoksessa ja Keisarillisessa Aleksanterin yliopistossa fysiikan opettajana. Hän on myös toiminut säätyvaltiopäivien pikakirjoittajana. Vuosina 1882–1884 Heinrichs oli Sodankylässä napapiiritoimikunnan jäsenenä. Heinrichs toimi lähes koko työuransa Meteorologisessa Päälaitoksessa tutkijana. Hän tutki mm. Suomen lumi- ja jääolosuhteita. Lisensiaatintyönsä Heinrichs sai valmiiksi 1901. Vuonna 1907 hänet promovoitiin filosofian tohtoriksi. Heinrichs toimi vuosina 1908–1909 myös tilastoijana muissa valtion laitoksissa.
Axel Heinrichsin poika oli jalkaväenkenraali Axel Erik Heinrichs.
Mikkelin taidemuseo
Mikkelin taidemuseo on Etelä-Savon aluetaidemuseo. Se syntyi vuonna 1976, kun vuodesta 1970 toimineeseen Johannes Haapasalon museoon yhdistettiin Martti Airion lahjoittama taidekokoelma. Airio oli helsinkiläinen suomen kielen opettaja, joka testamenttasi kokoelmansa Mikkeliin, koska halusi tuoda taidetta suurten keskusten ulkopuolelle, ja koska Mikkeli lupasi säilyttää taidekodin kokonaisuutena.
Taidemuseon rakennus on graniittinen talo Mikkelin kaupungin keskustassa. Rakennuksen on suunnitellut Armas Rankka ja se on valmistunut vuonna 1912.
Mikkelin taidemuseon kokoelmissa on paljon jälki-impressionistisia ja ekspressionistisia teoksia, lähinnä suomalaista taidetta 1870-luvulta 1980-luvulle, huonekaluja, itämaisia mattoja ja pienesineistöä jotka kuuluivat Martti Airion lahjoittamaan kokoelmaan. Myös Johannes Haapasalon veistoksia on huomattava kokoelma.
Mikkelin kuvitustriennale esittelee kirjankuvituksia kolmen vuoden välein. Alueen taiteilijat pitävät museon tiloissa yksityisnäyttelyitä. Siellä on myös kiertäviä näyttelyitä, kuten vuonna 2007 Eero Järnefeltin ja Venny Soldan-Brofeldtin teoksia Järvenpään kaupungin kokoelmista.
Brian Sutherby
Brian Sutherby (s. 1. maaliskuuta 1982 Edmonton, Alberta) on kanadalainen ammattilaisuransa päättänyt jääkiekkoilija.
Sutherby aloitti jääkiekon Albertan junnuliigoissa. 15-vuotiaana hän siirtyi AMHL-junioriliigaan "CAC Inland Cement"in joukkueeseen, mistä hän jatkoi jo seuraavana WHL-liigaan Moose Jaw Warriorsiin. Washington Capitals varasi Sutherbyn täysi-ikäisenä vuoden 2000 , mutta hän ei tehnyt heti sopimusta seuran kanssa.
Kauden 2000–2001 lopulla Sutherby solmi sopimuksen Capitalsin kanssa, ja hän matkasi aivan runkosarjan lopulla seuran farmijoukkueeseen Portland Piratesiin. Kaudella Sutherby pelasi ensimmäisen NHL-ottelunsa Capitalsin paidassa, mutta hän palasi ennemmin takaisin Warriorsiin seuran pudotettua hänet takaisin farmiin.
Seuraavalla kaudella Sutherby palasi Capitalsin organisaatioon, eikä pelannut farmissa kuin viisi ottelua ennen nousuaan Capitalsin edustukseen. Sutherby teki läpimurtonsa kyseisellä kaudella ja hänet valittiin pelaamaan tulokkaiden tähdistöotteluun, jossa hänet palkittiin arvokkaimpana pelaajana. Kauden aikana Sutherby pelasi yhteensä 72 ottelua tehden 11 tehopistettä.
Kauden Sutherby vietti osittain farmissa, eikä pelannut NHL:ssä kuin 30 ottelua. Tätä seurasi , jonka hän pelasi AHL-liigassa Portlandissa. Sutherby pelasi Washingtonissa aina kauteen , minkä aikana hän toimi puolitoista kautta joukkueen varakapteenina. Kyseisellä kaudella hänet myytiin Anaheim Ducksiin vaihdossa varaustilaisuuden toisen kierroksen varausvuoroon.
Seuraavalla kaudella Anaheim myi Sutherbyn edelleen Dallas Starsiin vaihdossa David McIntyren pelaajaoikeuksiin ja varausvuoroon. Stars solmi kahden vuoden jatkosopimuksen Sutherbyn kanssa kauden jälkeen. Kahdan Dallas-kauden jälkeen Sutherby teki sopimuksen AHL:ssa pelaavan San Antonio Rampagen kanssa.
The Atlantic
The Atlantic (myös The Atlantic Monthly) on yhdysvaltalainen aikakauslehti, joka on perustettu 1857. Se oli alkujaan kirjallisuus- ja kulttuurilehti, mutta nykyisin se on yleisaikakauslehti. Sen sisältö keskittyy "ulkopolitiikkaan, politiikkaan, talouskysymyksiin ja kulttuurin trendeihin", ja sen kohdeyleisö on ensisijaisesti "mielipidejohtajat".
Lehden perustajaryhmään kuuluivat muun muassa kirjailijat Harriet Beecher Stowe, Ralph Waldo Emerson, Henry Wadsworth Longfellow, Oliver Wendell Holmes, Sr., sekä James Russell Lowell, josta tuli sen ensimmäinen päätoimittaja. Nykyinen toimitusjohtaja ja kustantaja on John Fox Sullivan.
Atlantic
Atlantic voi tarkoittaa ainakin seuraavia:
Press Play
Press Play on Diddyn toinen sooloalbumi, joka julkaistiin 17. lokakuuta 2006.
Émile Ali-Khan
Émile Ali-Khan (6. kesäkuuta 1902 – 12. toukokuuta 1960) oli ranskalainen yleisurheilija ja olympiamitalisti, joka kilpaili enimmäkseen 100 metrin juoksussa. Hän saavutti Antwerpenin olympialaisissa 1920 hopeaa 4 × 100 metrin viestissä yhdessä René Lorainin, René Tirardin ja René Mourlonin kanssa. Lisäksi hän sijoittui 100 metrin juoksussa viidenneksi ajalla 11,1 s.
Ali-Khan voitti 100 metrillä Ranskan mestaruuden vuonna 1920. Hän juoksi 100 metrillä Ranskan ennätyksen 11,0 s vuonna 1920.
René Lorain
René Zacharie Alfred Lorain (19. maaliskuuta 1900 – 25. lokakuuta 1984) oli ranskalainen yleisurheilija ja olympiamitalisti, joka kilpaili enimmäkseen pikajuoksuissa. Hän saavutti Antwerpenin olympialaisissa 1920 hopeaa 4 × 100 metrin viestistä yhdessä René Tirardin, René Mourlonin ja Émile Ali-Khanin kanssa. Henkilökohtaisissa lajeissa hän karsiutui 100 metrin juoksun alkuerissä ja 200 metrin juoksun puolivälierissä.
Lorain voitti 100 metrillä Ranskan mestaruuden vuonna 1921. Hän juoksi 100 metrillä Ranskan ennätyksen 11,0 s vuonna 1920 ja 10,9 s vuonna 1921.
Mike Conley
Mike Conley -nimisiä henkilöitä:
Der Sieg des Glaubens
Der Sieg des Glaubens () on Leni Riefenstahlin ohjaama propagandistinen dokumenttielokuva natsien vuoden 1933 puoluekokousjuhlista. Elokuva valmistui samana vuonna.
Verrattuna kaksi vuotta myöhemmin valmistuneeseen Riefenstahlin taitavasti toteuttamaan puoluejuhlaelokuvaan "Tahdon riemuvoitto" ("Triumph des Willens", 1935) "Der Sieg des Glaubens" oli kömpelö. Riefenstahl itse totesi myöhemmin, ettei hänellä ollut riittävästi aikaa kuvauksiin valmistautumiseen ja jälkituotantoon. Kuvauksia häiritsivät myös huonosti informoidut järjestysmiehet, jotka estivät välillä kameramiehiä kuvaamasta. Myös tapahtuman koreografia ja järjestelyt vaikuttavat keskeneräisiltä.
Adolf Hitlerin lisäksi näkyvän sijan elokuvassa saa SA-joukkojen johtaja Ernst Röhm, joka ajoittain näyttää seisovan lähes tasavertaisena lähes jumalarvoon nousseen Hitlerin kanssa. Vajaata vuotta myöhemmin Hitler kukisti SA-joukot puolueen sisäisessä välienselvittelyssä pitkien puukkojen yönä ja teloitutti sen johdon Röhm mukaan lukien. Elokuvaa ei enää saanut näyttää natsi-Saksassa ja kopiot siitä määrättiin tuhottavaksi. Riefenstahl sai tehtäväkseen tehdä uuden elokuvan natsien puoluejuhlista.
Elokuvaa ei ole julkaistu Suomessa eikä sitä pidetä julkisessa levityksessä.
René Tirard
René Tirard (20. heinäkuuta 1899 – 12. elokuuta 1977) oli ranskalainen yleisurheilija ja olympiamitalisti, joka kilpaili enimmäkseen pikajuoksuissa. Hän saavutti Antwerpenin olympialaisissa 1920 hopeaa 4 × 100 metrin viestissä yhdessä René Lorainin, René Mourlonin ja Émile Ali-Khanin kanssa. Henkilökohtaisilla matkoilla Tirard karsiutui sekä 100 metrin että 200 metrin puolivälierissä.
Tirard juoksi 200 metrillä Ranskan ennätyksen 22,2 s vuonna 1920. Hänen paras tuloksensa 100 metrillä oli 11,0 s vuodelta 1921.
Forever (Puff Daddy)
Forever on "Puff Daddyn" (nykyinen Diddy) ensimmäinen sooloalbumi vuodelta 1999. Sen julkaisi Bad Boy Records. Albumilta lohkottiin singlet: "P.E. 2000", "Safisty You" ja "Do You Like It... Do You Want It".
René Mourlon
René Mourlon (12. toukokuuta 1893 – 19. lokakuuta 1977) oli ranskalainen yleisurheilija ja olympiamitalisti, joka kilpaili enimmäkseen 100 metrin juoksussa. Hän saavutti Antwerpenin olympialaisissa 1920 hopeaa 4 × 100 metrin viestijuoksussa yhdessä René Lorainin, René Tirardin ja Émile Ali-Khanin kanssa.
Mourlon kilpaili Tukholman olympialaisissa 1912 sadalla metrillä, mutta putosi jatkosta välierissä. Samoissa kisoissa hän oli mukana myös viestissä, jossa Ranska putosi alkuerissä. Antwerpenissä 1920 hän karsiutui 100 metrin puolivälierissä. Mourlon osallistui vielä Pariisin kisoihin 1924, joissa hän karsiutui 100 metrin puolivälierissä ja oli mukana Ranskan viidenneksi sijoittuneessa viestijoukkueessa.
Mourlon voitti 100 metrillä Ranskan mestaruuden vuosina 1912 ja 1922. Hän juoksi 100 metrillä Ranskan ennätyksen 11,0 s vuonna 1912 ja 10,8 s vuonna 1924.
Japanintilhi
Japanintilhi ("Bombycilla japonica") on tilhen vastinlaji Kaukoidässä.
Japanintilhi muistuttaa kooltaan ja ulkomuodoltaan tilheä. Sen pyrstönkärki on kuitenkin punainen, kun se tilhellä ja amerikantilhellä on keltainen. Pyrstön alapeitinhöyhenet ja siiven yläpuolen keskimmäiset peitinhöyhenet ovat punaiset. Sukupuolet ovat samanvärisiä.
Japanintilhi elää lisääntymisaikana vain Venäjän Kaukoidässä ja mahdollisesti Kiinassa Heilongjiangin maakunnassa. Syksyllä se vaeltaa Japaniin, Koreaan, Taiwaniin ja Kiinan itäosiin. Laji on otettu uhanalaisten lajien listalle pesimäalueilla tapahtuneiden muutosten, lähinnä ylimitoittujen hakkuiden ja pääasiassa Kiinassa tapahtuvan häkkilintupyynnin takia. Eurooppaan tuotiin vuonna 1998 noin 5 390 japanintilheä.
Lisääntymisaikana japanintilhet elävät havumetsissä. Syksyllä ne vaeltavat erilaisille marjamaille ja tulevat myös kaupunkeihin.
Pesintä tunnetaan puutteellisesti.
Japanintilhet syövät marjoja ja hedelmiä, pesimäaikana myös hyönteisiä.
Seo Tai-ji
Seo Tai-ji (; s. 21. helmikuuta 1972) on eteläkorealainen laulaja. Hän nousi 1990-luvun alussa huippusuosituksi K-pop-tähdeksi "Seo Tai-ji & Boys" -kokoonpanonsa myötä. Hän on julkaissut myös sooloalbumeita.
"Seo Tai-ji & Boys" oli alun perin lähinnä tanssiyhtye. Pian sen musiikkiin alkoi kuitenkin tulla heavy metalin vaikutteita; ne ovat Seo Tai-jin tuotannossa onnistuneella tavalla yhdistyneet puhelaulutyyliin. Eräällä singlellään hän hyödynsi myös kansanmusiikkia käyttämällä soittimiston joukossa taepyeongso-puhallinta.
Laulaja on oikealta nimeltään Jung Hyun-Chul ().
Malice n Wonderland
Malice n Wonderland on rap-artisti Snoop Doggin kymmenes studioalbumi. Albumi julkaistiin 8. joulukuuta 2009.
Se debytoi Yhdysvalloissa Billboard 200 -listan sijalla 23.
Müslüm Maqomayev
Müslüm Məhəmməd oğlu Maqomayev (, Muslim Magometovitš Magomajev), 17. elokuuta 1942 Baku, Azerbaidžan – 25. lokakuuta 2008 Moskova) oli azerisyntyinen neuvostoliittolainen ja venäläinen ooppera- ja viihdelaulaja. Hän oli äänialaltaan baritoni. Hänen suosionsa oli suurimmillaan 1960- ja 1970-luvulla.
Maqomayev kuului merkittävään azerbaidžanilaiseen kulttuurisukuun. Hänen isoisänsä Muslim Maqomayev oli azerbaidžanilaisen musiikin perushahmoja.
Vuosina 1964–1965 Maqomayev oli koeajalla Milanon La Scalassa, ja kun hän palasi Moskovaan, hänelle tarjottiin kiinnitystä Bolšoi-oopperaan, mutta hän kieltäytyi ja antautui sen sijaan viihdemusiikin esittämiselle ja myös säveltämiselle. Myöhemmin 1960-luvun loppupuolella hänelle tarjottiin Pariisin Olympia-teatteriin sopimusta, jota hän vakavasti harkitsi, mutta kulttuuriministeri Jekaterina Furtsevan päätöksellä hän ei saanut lupaa.
Maqomayev suosio Neuvostoliitossa oli valtava, ja hän sai useita kunnianosoituksia, muun muassa arvonimen Neuvostoliiton kansantaiteilija. Hänen vaimonsa oli oopperalaulaja Tamara Sinjavskaja.
Federico Luzzi
Federico Luzzi (3. tammikuuta 1980 – 25. lokakuuta 2008) oli italialainen tennispelaaja. Luzzi oli parhaimmillaan sijalla 92 ATP:n maailmanlistalla. Hän sai 200 päivän pelikiellon ja 50 000 dollarin sakot vedonlyönnistä tenniksessä.
Luzzi pelasi urallaan myös Italian Davis Cup -joukkueessa, jossa hän voitti kaksi ottelua ja hävisi kaksi. Vuonna 2001 hän voitti suomalaisen Ville Liukon 4 tuntia 35 minuuttia kestäneessä ottelussa. Tämä on pisin italialaisen pelaama Davis Cup -ottelu koko turnauksen historiassa.
Luzzi kuoli leukemiaan lokakuussa 2008 vain 28-vuotiaana.
Randy Jones (täsmennyssivu)
Randy Jones voi viitata seuraaviin henkilöihin:
Lee Hyori
Lee Hyori (; s. ) on eteläkorealainen R&B & hip-hop laulaja, sekä näyttelijä. Hän tuli tunnetuksi vuonna 1998 perustetun Fin.K.L-tyttöbändin jäsenenä. Hän on sittemmin aloittanut soolouran; ensimmäinen oma albumi näki päivänvalon vuonna 2003. Ensimmäisellä soolo-albumillaan hän voitti useita palkintoja. Hyorista on täten tullut parhaiten tienaava eteläkorealainen nainen.
Hyori aloitti uransa Korealaisessa pop tyttöbändissä Fin.K.L.. Bändin vanhimpana, hän oli "johtaja". Hyori löydettiin, kun hän oli ottamassa tarrakuvia ystävänsä kanssa ja oli viimeinen, joka liittyi Fin.K.L.ään, juuri ennen debyyttiä tammikuussa 1998. Fin.K.L.än virallinen debyytti oli 22. toukokuuta 1998, heidän ensimmäisellä virallisella singlellään "Blue Rain." Fin.K.L.stä tuli yksi kuuluisimmista ja menestyksekkäimmistä Korealaisista bändeistä ikinä.
Vuoden Fin.K.L.n neljännen albumin julkaisun jälkeen, hänen ensimmäinen soolo-albuminsa nimeltään "Stylish" julkaistiin 2003. Hyorin kuuluisuus hänen eri toimissaan oli niin suurta, että sitä kutsuttiin nimellä "Hyori Syndrooma" Etelä-Koreassa, ja Korealainen media antoi vuodelle 2003 lempinimen "Hyorin vuosi", kun hän oli erittäin harvoin poissa uutisista koko vuonna.
Helmikuussa 2006 Hyori julkaisi seuraavan albuminsa nimeltään "Dark Angel". Ensimmäisestä singlestä "Get Ya"sta tuli kiistanalainen, kun henkilöt jotka kirjoittivat Britney Spearsin Do Somethin’ -kappaleen, syyttivät "Get Ya"n kirjoittajia plagioinnista
2006 marraskuussa, julkaistiin tieto Lee Hyorin ja Mnetin kolmen vuoden (₩2,2miljardin) sopimuksesta, joka teki Lee Hyorista Etelä-Korean parhaiten tienaavan naisen.
Helmikuussa 2007, Lee julkaisi uuden digitaalisen singlensä, joka oli olennaisesti soundtrack "Perhaps Love" nimiselle neljäosaiselle draamalle, jossa Lee itsekin näytteli.
Soolo uransa tauon aikana, Hyori emännöi useita televisio-ohjelmia, kuten Time Machine ja Happy Together, jota hän emännöi myös vuonna 2006 Yoo Jae-Sukin kanssa. 26. maaliskuuta 2008 kerrottiin, että Lee Hyori liittyisi KBSän Sang Sang Plussaan emännöimään ohjelmaa Country Kko Kkon jäsenten Shin Jung-hwan ja Tak Jae-hoon, korvaten eri ohjelmasta lähtevät juontajat. Hyorin debyytti ohjelmassa oli 8. huhtikuuta 2008.
Hänen kolmas albuminsa 'It's Hyorish', julkaistiin 16. Heinäkuuta 2008. "U Go Girl" , hänen ensimmäinen singlensä kyseiseltä levyltä, nousi #1 sijalle useissa online ja offline listoissa, mukaan lukien television musiikki ohjelmat.
Fin.K.L
Fin.K.L () oli eteläkorealainen tyttöbändi. Se toimi vuosina 1998–2002, mutta palasi lyhyesti yhteen vielä vuonna 2005. Yhtye ei virallisesti hajonnut, mutta sen jäsenet lähtivät kukin omille teilleen.
Kiljusen herrasväki
Kiljusen herrasväki -kirjat ovat Jalmari Finnen vuosina 1914–1925 kirjoittamia lastenkirjoja. Kirjat kertovat Mikael, Lennart ja Olga Kiljanderin (Mökö, Luru ja Plättä Kiljunen) sekä näiden isän, äidin ja Pulla-koiran kommelluksista.
"Kiljusen herrasväki", 1914
Jalmari Finnen ensimmäinen kertomus Kiljusen perheestä oli Kiljusen herrasväen kaupungin matka, joka ilmestyi Pääskynen-lehdessä vuonna 1909. Se sai lukijoiden suosion ja Finne kirjoitti lisää tarinoita. Näistä kahdeksan julkaistiin ensimmäisenä sarjan kirjana.
Sisältää tarinat Kiljusen herrasväen Helsingin-matka, Kiljusen herrasväen kalastusmatka, Saunamatka, Mökön ja Lurun syntymäpäivä, Aarteen kaivaminen, Kun Kiljuset olivat hirviä pyytämässä, Kiljusen herrasväen toinen Helsingin-matka, Kiljusen herrasväen markkinamatka.
"Kiljusen herrasväen uudet seikkailut", 1916
Sisältää tarinat Kun Kiljusista piti tehtämän elokuvia, Kiljusen poikain posetiivi ja marakatti, Kun Kiljuset leipoivat, Kun Kiljuset olivat ravustamassa, Kiljusen herrasväen kukko, Kiljusen pojat koulussa, Kiljusen poikien jouluaatto.
"Kiljusen herrasväki satumaassa", 1916
Yhtenäinen kokonaisuus, jonka lukuja ovat Ukkeli vie Hannan ja Kiljusen herrasväen satumaahaan, Sadun marjamaassa, Sadun lorumaassa, Sadun kasvistomaassa, Sadun lentomaassa, Sadun hiljaisuuden maassa, Jälleen kotona.
"Kiljusen Plättä", 1917
Kirjassa perheeseen liittyy kuopustytär Plättä.
"Kiljusen herrasväki partiolaisina", 1918
Sisältää seitsemän tarinaa.
"Luru Kiljunen ja hänen Hömppänsä", 1919
Kirjassa Luru menee naimisiin ja saa tyttären.
"Kiljusten vallankumous", 1921
Kiljusen herrasväen vallankumous päättyy muuttoon Amerikkaan.
"Kiljuset palaavat", 1925
Kiljusen herrasväki palaa Amerikasta.
Olympia-teatteri
Olympia-teatteri on viihdemusiikkiin erikoistunut konserttisali Pariisin 9. arrondissementissa.
Olympia-teatterin perusti 1888 Joseph Oller, joka oli luonut myös Moulin Rougen. Olympia on Pariisin vanhin konserttisali ja maailman kuuluisimpia konserttisaleja. Kun teatteri avattiin 1889, se oli nimeltään "Montagnes Russes", mutta nimettiin Olympiaksi 1893.
Teatterissa ovat esiintyneet Ranskan merkittävimmät viihdetaiteilijat, kuten Édith Piaf, Jacques Brel, mutta myös ulkomaiset yhtyeet ja laulajat, kuten Led Zeppelin, Velvet Underground ja Madonna.
Rock on rock – The Best of 1977–1993
Rock on rock – The Best of 1977–1993 on suomalaismuusikko Ile Kallion ensimmäinen ja toistaiseksi ainoa hänen soolouransa hitit kattava kokoelmalevy. Se julkaistiin 5. marraskuuta 2008.
Vihdoinkin!
Vihdoinkin! oli vuonna 2008 järjestetty konserttikiertue. Hartwall-areenan konsertti, joka järjestettiin 18. huhtikuuta 2008, taltioitiin myös dvd:lle ja cd:lle. Kiertueen solisteina olivat Kari Tapio, Paula Koivuniemi, Jorma Kääriäinen ja orkesterina Riku Niemi Orchestra. Taltiointi julkaistiin 2CD:nä 19. marraskuuta ja DVD:nä 26. marraskuuta 2008.
Double Up
Double Up on R&B-artisti R. Kellyn yhdestoista studioalbumi. Albumin julkaisivat Jive Records ja Zomba.
Albumi julkaistiin Jamaikalla 9. tammikuuta 2007, Yhdysvalloissa 29. toukokuuta 2007 ja Yhdistyneessä kuningaskunnassa vasta 1. maaliskuuta 2008.
Albumia myytiin Yhdysvalloissa ensimmäisellä viikolla 935 000 kappaletta, joten se sijoittui Billboard 200 -listan ykköspaikalle. Albumi on R. Kellyn viides albumi, joka on saavuttanut saman listan ykköspaikan. Britannian albumilistalla levy kohosi 10. sijalle.
Teoderik III
Teoderik III (652–691) oli Neustrian ja Burgundin kuningas 673 ja 675–691 sekä koko frankkien valtakunnan kuningas 679–691. Hän oli Klodvig II:n ja Bathildin poika.
Teoderik seurasi veljeään Klotaria Neustrian valtaistuimelle vuonna 673, mutta Austrasian kuningas Kilderik II syrjäytti hänet pian. Kilderik kuitenkin murhattiin jo 675, ja Teoderik palasi valtaan Neustriassa major domus Ebroinin avustuksella. Kun Austrasian kuningas Dagobert II kuoli vuonna 679, tuli Teoderikista kaikkien frankkien kuningas. Teoderikia on yleensä kuvailtu heikoksi nukkehallitsijaksi, joka oli major domustensa ohjailtavissa. Hänen hallintokautensa alkupuolella todellista valtaa piti Neustrian major domus Ebroin.
Teoderik ja Ebroinin seuraaja Waratton solmivat vuonna 681 rauhan Austrasian major domuksen Pipin Heristalilaisen kanssa. Warattonin kuoltua 686 Neustrian uusi major domus Berthar kuitenkin ryhtyi sotaan Austrasiaa vastaan. Pipin löi Teoderikin ja Bertharin joukot Tertryssä 687, jonka jälkeen Austrasia nousi johtavaan asemaan frankkien valtakunnassa.
Kyrkpressen
Kyrkpressen on Suomessa ilmestyvä ruotsinkielinen kirkollinen lehti. Sen päätoimittaja on May Wikström.
Lehti ilmoittaa levikikseen 109 000, jolla se tavoittaa 89 prosenttia ruotsinkielisistä kodeista. Lehden tilaavat ruotsinkieliset seurakunnat jäsenilleen. Sitä julkaisee Fontana Media, jonka omistaa Församlingsförbundet.
Petroskoin joukkoliikenne
Petroskoin joukkoliikenne perustuu johdinauto- ja minibussiliikenteeseen.
Ensimmäiset johdinautot tulivat Petroskoihin 1961. Tällöin kyse oli yhdestä maailman pohjoisimmista johdinautolinjastosta Murmanskin jälkeen, missä johdinautoliikenne alkoi vuonna 1954. Vuodesta 2008 lähtien Petroskoissa linjoja on vain 8, kun taas aiemmin Petroskoissa linjoja oli 13. Johdinautoissa on rahastaja. Normaalitaksa vuodesta 2009 lähtien on 12 ruplaa (noin 27 senttiä).1990-luvun lopulla busseja alettiin korvata minibusseilla, jotka ovat alun perin minibusseja tai pakettiautoista tehtyjä minibusseja. Niissä on kuljettajarahastus. Taksa on vuodesta 2013 lähtien 20 ruplaa. Vuonna 2009 taksa oli 12-15 ruplaa. Alennusliput eivät ole käytössä minibusseissa.
Petroskoissa on paljon taksiyhtiöitä, jotka tarjoavat erilaisia takseja pikkuautoista limusiineihin. Taksien yleinen taksa keskustan alueella lokakuussa 2008 oli 100 ruplaa.Petroskoin johdinautoyhtiön sivut
Käänteiskopioijaentsyymi
Käänteiskopioijaentsyymi on joissain viruksissa oleva entsyymi, joka kopioi viruksen yksijuosteisen RNA:n infektoidun solun käyttämäksi kaksijuosteiseksi DNA:ksi. Solun oma integraasientsyymi liittää tämän solun genomiin. Käänteiskopioijaentsyymeitä on muun muassa retroviruksilla ja hepatiitti B -viruksilla.
Monet käänteiskopioijaentsyymit koostuvat kahdesta alayksiköstä, α- ja β-yksiköstä. Entsyymi kykenee katalysoimaan kolmea erilaista reaktioita, RNA:sta riippuvaa DNA-synteesiä, RNA:n hajotusta ja DNA:sta riippuvaista DNA-synteesiä.
Lääketieteessä käytetään hyväksi käänteiskopioijaentsyymin inhibiittoreita muun muassa AIDSia vastaan taistellessa. Tällaisia lääkkeitä ovat muun muassa tsidovudiini eli AZT ja dideoksinosiini (DDI).
Tsidovudiini eli AZT on ensimmäinen kliiniseen käyttöön hyväksytty inhibiittori. HI-viruksen käänteiskopioijaentsyymi käyttää mieluummin RNA-ketjuun AZT-trifosfaattia kuin dTTP:tä, mutta koska AZT:stä puuttuu 3'-hydroksyyliryhmä RNA-ketju ei voi pidentyä. Näin ollen AZT:lla ja muilla vastaavilla aineilla voidaan jossain määrin hidastaa immuunikadon leviämistä. AZT ei ole myrkyllinen T-lymfosyyteille, joita HIV infektoi, mutta vaikuttaa olevan myrkyllinen luuytimen soluille aiheuttaen anemiaa.
Käänteiskopioijaentsyymeitä käytetään myös hyödyksi geenitekniikassa. Ne mahdollistavat mRNA:lle komplementaarisen DNA:n eli cDNAn syntetisoimisen.
Käänteiskopioijaentsyymin löysivät toisistaan tietämättä Howard Temin ja David Baltimore vuonna 1970. He saivat Nobelin lääketieteenpalkinnon vuonna 1975 yhdessä Renato Dulbeccon kanssa kasvaimia aiheuttavien virusten ja solun geneettisen materiaalin tutkimisesta .
Saunailta
Saunailta on suomalainen komedianäytelmä, jonka ovat kirjoittaneet Kummeli-miehet Heikki Vihinen ja Timo Kahilainen. Näytelmää on esitetty Tampereen Teatterissa näytäntökaudella 2001–2002 Heikki Vihisen ohjaamana.
Saunailtaa viettämään tulevat pariskunnat löytävät itsensä mitä kummallisimmista tilanteista. Yksi suhaa turkisbisnestä, toinen esittelee pitkien ulottuvuuksien Masai-mies poikaystäväänsä, joku tilaa kebabeja ja saunoakin pitäisi. Pariskuntien hurmaavat tyttöystävät ihmettelevät umpiluisia poikaystäviään ja ottavat ohjat käsiinsä.
Tytti ja Titti
Tytti () ja Titti ( tai "Melinda") ovat Disneyn eläinmaailmassa toisinaan seikkailevat Minni Hiiren veljentyttäret ().
Eri yhteyksissä Minnillä esiintyy yksi tai kaksi veljentytärtä. Esimerkiksi sarjakuvapiirtäjä Paul Murryn piirtämissä Mikki Hiiri -sarjoissa veljentyttäriä on kaksi: kaksoset Melody ja Millie, jotka joskus esiintyvät myös nimillä Pammy ja Tammy, kun Murry unohti jo antaneensa heille nimet. Murryn ensimmäinen Melody ja Millie -tarina on vuodelta 1963. Minnin sukulaistytöt muodostavat tavallaan peilikuvan Mikin sisarenpojille Mortille ja Vertille.
Minnin veljentytärten historia on monipolvinen, sillä eri Disney-taiteilijat ovat vuosikymmenien kuluessa luoneet omia sivuhenkilöitään. Maisie, ajallisesti ensimmäinen Minnin useista veljentytärhahmoista, näyttäytyy jo vuoden 1934 lyhytanimaatiossa "Gulliver Mickey". Eräässä 1940-luvulta olevassa tarinassa esiintyy peräti kolmoset Dolly, Polly ja Molly.
Spy Kids 3 – Peli on pelattu
Spy Kids 3 – Peli on pelattu ("Spy Kids 3-D: Game Over") on Robert Rodriguezin käsikirjoittama ja ohjaama yhdysvaltalainen elokuva. Elokuva sai ensi-iltansa Yhdysvalloissa 25. heinäkuuta 2003. Se on jatkoa elokuvalle "Spy Kids 2".
12-vuotias vakooja, Juni, on siirtynyt tehtävistään eläkkeelle ja vannonut, ettei ikinä enää työskentele vakoojajärjestön leivissä. Kunnon kliseen tapaan ääni muuttuu kellossa. Junin sisko on nimittäin pulassa jämähtäneenä vasta julkaistun videopelin sisään virtuaalitodellisuuteen. Juni päättää tehdä vielä tämän yhden keikan eli pelastaa siskonsa ja siinä sivussa koko maailman. Videopelin kehittäjällä "Leluntekijällä" (Sylvester Stallone) on pahat mielessä. Tästä päästäänkin varsin huimaan animaatioseikkailuun kun päästään seikkailemaan videopeliin.
Cicindelini
Cicindelini on kovakuoriaisiin ("Coleoptera"), maakiitäjäisten ("Carabidae") heimon "Cicindelinae"-alaheimoon kuuluva tribus.
Elfi Eder
Elfriede "Elfi" Eder (s. 5. tammikuuta 1970 Leogang, Itävalta) on entinen itävaltalainen alppihiihtäjä, pujottelun kaksinkertainen arvokisamitalisti.
Eder saavutti pronssia junioreiden MM-kilpailujen suurpujottelussa Madonna di Campigliossa 1988. Moriokan MM-kilpailuissa 1993 hän sai pronssia pujottelussa Karin Buderin ja Julie Parisienin jälkeen. Lillehammerissa 1994 Eder saavutti olympiahopeaa Vreni Schneiderin voittamassa pujottelukilpailussa. Sierra Nevadan MM-kilpailuissa 1996 hän oli pujottelussa seitsemäs ja Sestrieressä 1997 viides.
Eder voitti pujottelun maailmancupin kokonaiskilpailun kaudella 1995–1996. Hän saavutti tuolla kaudella uransa kaikki kolme osakilpailuvoittoa: marraskuussa Vailissa ja joulukuussa niin St. Antonissa kuin Semmeringissäkin. Hän oli samalla kaudella lisäksi toinen Mariborissa ja Garmisch-Partenkirchenissä sekä kolmas Semmeringin toisessa osakilpailussa. Menestyskautensa lisäksi Eder ylsi vain kerran palkintokorokkeelle maailmancupissa oltuaan toinen Zwieselin pujottelussa kaudella 1996–1997.
Eder riitautui Itävallan hiihtoliiton kanssa vuonna 1998 ja edusti uransa loppuajan Grenadaa – ilman suurempaa menestystä. Hän lopetti uransa helmikuussa 1999. Hän pitää nykyään hotellia kotikunnassaan Leogangissa.
Myös Elfi Ederin sisar Sylvia Eder on entinen alppihiihtäjä.
Verensininen
Verensininen on 29. lokakuuta 2008 julkaistu Lordi-aiheinen sarjakuva-albumi. Järjestyksessään se on kolmas Arktisen Banaanin kustantama Lordi-sarjakuva.
Sarjakuvia albumiin ovat tehneet Petri Hiltunen, Mattipekka Ratia, Sami Kivelä ja Jouko Nuora. Itse Tomi "Mr. Lordi" Putaansuu ei Lordi-yhtyeen kiireiden vuoksi kerinnyt tekemään muuta kuin piirtämään albumin kansikuvan.
Sarjakuvassa esiintyy Lordin nykyisten jäsenten lisäksi myös Lordin entiset jäsenet Magnum, Enary ja Kalma.
Kehityskriisi
Kehityskriisi tarkoittaa Erik H. Eriksonin mukaan tasoa, jolla on ratkaistava kehitystehtävä päästäkseen seuraavalle kehitystasolle. Jokainen kriisi avaa ihmiselle joukon mahdollisuuksia, uudenlaisia maailman kokemisen ja sen kanssa vuorovaikutuksessa olemisen tapoja. Samaan aikaan näitä mahdollisuuksia muovaavat muut ihmiset, joita puolestaan kulttuuri ja sosiaaliset instituutiot ovat muovanneet.
István Báthory (Ecsed)
István Báthory (k. 3. toukokuuta 1530 Devín, Slovakia) oli transilvanialainen ylimys ja Unkarin varakuningas. Hän komensi aatelisten armeijaa György Dózsan kapinassa vuonna 1514 ja osallistui myös Mohácsin taisteluun 1526. Sekä kuningas Ludvig II että monet muut Unkarin johtajat kaatuivat taistelussa, mutta Báthory onnistui pakenemaan. Taistelun jälkeen Unkarissa ei ollut hallitsijaa, koska Ludvig II:lla ei ollut perillisiä. Báthory johti pientä paronien ryhmää, joka kannatti Unkarin uudeksi kuninkaaksi Itävallan arkkiherttua Ferdinandia. Valtiopäivät valitsivat kuitenkin kuninkaaksi János Szapolyain.
István Báthory kuului Báthoryn suvun Ecsedin haaraan.
Roi-Namur
Roi-Namur on Marshallsaariin kuuluvan Kwajaleinin atollin pohjoisin saari. Saari kuuluu osana Yhdysvaltojen ohjuspuolustusjärjestelmän Ronald Reagan Ballistic Missile Defense Test Siteen. Se on yksi järjestelmän tutkakeskuksista.
Saarella käytiin taisteluita toisen maailmansodan aikana. Saarella on pieni lentokenttä, jolta on päivittäinen yhteys atollin eteläkärkeen, Kwajaleinin saarelle.
Kim Dong-wan
Kim Dong-wan (; s. 21. marraskuuta 1979) on eteläkorealainen laulaja. Hän tuli tunnetuksi Shinhwa-poikabändin jäsenenä vuodesta 1998. Ensimmäinen sooloalbumi, "Kimdongwan Is", ilmestyi vuonna 2007. Kim on suorittanut myös useamman roolin näyttelijänä.
Lee Min Woo
Lee Min Woo (; s. 28. heinäkuuta 1979) on eteläkorealainen laulaja. Hän tuli tunnetuksi Shinhwa-poikabändistä, mutta on menestynyt myös soolourallaan. Hän on lisäksi esiintynyt näyttelijänä televisiosarjoissa ja elokuvissa.
Pensasvilistäjä
Pensasvilistäjä ("Xenicus longipes"), Mātuhituhi maoriksi, oli pieni kotoperäinen varpuslintulaji Uudessa-Seelannissa.
Pensasvilistäjä oli noin 9 cm pitkä ja 16 g painava peukaloista muistuttava ja lähes lentokyvytön lintu. Sen koivet ja varpaat olivat suhteellisen pitkät.
Laji asui Uuden-Seelannin saarilla kolmena alalajina. Saarille vapautetut rotat, mustarotat, kissat ja näätäeläimet tuhosivat pääosan kannasta jo 1800-luvulla. Viimeiset yksilöt havaittiin Eteläsaarella 1972 ("X. l. longipes"), Pohjoissaarella 1949 ("X. l. stokesi") ja Stewart Islandilla 1965 ("variabilis"). Pieniä toiveita lajin säilymisestä edelleen on, sillä sen havaitseminen maastossa on vaikeaa.
Lajin pesä oli joko maassa tai lähellä maanpintaa.
Pensasvilistäjät söivät maassa ja oksilla eläviä pieniä selkärangattomia.
CPT
CPT voi viitata johonkin seuraavista:
Irina Denežkina
Irina Denežkina (; s. 31. lokakuuta 1981 Jekaterinburg) on venäläinen kirjailija. Hän on saavuttanut kansainvälistä julkisuutta novellikokoelmallaan "Anna mulle!" ("Дай мне!", "Dai mne!", 2002). Tarinat ovat raa'an realistisia kuvauksia nyky-Venäjän nuorison elämästä.
Wajih Sghaier
Wajih Sghaier (s. 7. elokuuta 1978) on tunisialainen entinen jalkapalloilija, pelipaikaltaan puolustava keskikenttäpelaaja. Hän pelasi urallaan 10 maaottelua Tunisian maajoukkueessa.
Jelizaveta Bojarskaja
Jelizaveta Mihailovna Bojarskaja (; s. 20. joulukuuta 1985 Leningrad) on venäläinen näyttelijä. Hän aloitti elokuvauransa vuonna 2004 "Perikadossa" ja on sittemmin esiintynyt muun muassa Andrei Kravtšukin "Admiralissa" (Адмиралъ, 2008).
Bojarskajan vanhemmat ovat näyttelijät Mihail Bojarski ja Larisa Luppian.
Julmasti juhlallista
Julmasti juhlallista on YUP:n vuonna 1991 julkaistu EP-levy. ”Julmasti juhlallista” on yhtyeen ensimmäinen julkaisu, jolla on mukana kosketinsoittaja Tommi Kärkkäinen. Levyn kappaleet on julkaistu CD-muodossa vuonna 1992 ilmestyneellä kokoelma-albumilla "1990-1992".
Sävellykset, sanoitukset ja sovitukset YUP, ellei toisin mainita.
Minttu Hapuli
Minttu Hapuli (s. 1970) on suomalainen kirjailija. Hän on kirjoittanut internetissä myös nimellä Birdy. Hapulin verkkoteksteistä koostuva "Selibaattipäiväkirjat" ilmestyi Atenan kustantamana vuonna 2006. Toinen teos, "Tarot-tarinat", ilmestyi 2009.
Pitkäjalkahaprakas
Pitkäjalkahaprakas ("Psathyrella multipedata") on kellomainen ja vanhemmiten kupera harmaan- tai kellanruskea sienilaji. Se kuuluu samaan heimoon kuin harmaamustesieni. Pitkäjalkahaprakkaan heltat ovat aluksi harmaanruskeat ja vanhemmiten purppuranruskeat. Sienen jalka on valkea. Se kasvaa kimppuina ruohikoilla ja lehtimetsissä. Se on Suomessa harvinainen.
Pitkäjalkahaprakas on Suomessa silmälläpidettävä laji.
Kastanjahaprakas
Kastanjahaprakas ("Psathyrella laevissima" syn. "Psathyrella piluliformis") on kupera tai laakealakkinen tumman- tai kellanruskea sienilaji. Sen heltat ovat aluksi harmaanruskeat ja vanhemmiten ruskeanmustat. Sienen jalka on valkoinen ja tyvestä harmaanruskea. Sieni kasvaa ryhminä lahopuulla. Se on Suomessa harvinainen.
Nuotiohaprakas
Nuotiohaprakas ("Psathyrella pennata") on kellomainen harmaan-punaruskea ja valkosuomuinen sienilaji. Sen malto on lakissa rusehtavaa ja jalassa vaaleaa tai okranväristä. Sienen heltat ovat harmaanpurppuraiset. Jalka on valkea. Sieni kasvaa palopaikoilla harvinaisena.
Punaterähaprakas
Punaterähaprakas ("Psathyrella microrhiza") on kellomainen okranvärinen tai punaruskea sienilaji. Kuivana lakki on vaaleanharmaa. Sienen heltat ovat vaaleat ja vanhemmiten ruskeanmustat. Sienen malto on valkeaa. Jalka on valkoinen. Sieni kasvaa puutarhoissa, komposteissa ja savimailla harvinaisena.
Corinna Harfouch
Corinna Harfouch (s. 16. lokakuuta 1954) on saksalainen näyttelijä, joka on esiintynyt muiden muassa elokuvissa "Perikato" (2004) ja "Parfyymi" (2006). Hän on voittanut useita palkintoja, muun muassa Baijerilaisen elokuvapalkinnon kotimaassaan vuonna 1997.
Nurmihaprakas
Nurmihaprakas ("Lacrymaria lacrymabunda" syn. "Psathyrella lacrymabunda") on laakea tai kupera kellanruskea tai harmaanruskea sienilaki. Sen heltat ovat kirjavat tai tummanruskeat tai jopa mustat. Sienen halka on vaalea. Sienen heltat erittävät kosteina mustia nestepisaroita, jotka jättävät helttoihin mustia täpliä. Sieni kasvaa nurmikoilla, tienvarsilla ja puutarhoissa yleisenä.
Ruutumustesieni
Ruutumustesieni ("Coprinus picaceus" syn. "Coprinus picaceus)" on leveän lieriömäinen noin 5–8 senttiä korkeaksi kasvava mustesienilaji. Sen lakki on limainen ja aluksi ruskea, vanhemmiten musta, ja ruutumaisten suojusjätteiden peittämä. Heltat ovat aluksi harmaanvalkoiset ja lopulta mustat. Sienen jalka on valkohahtuvainen. Sieni kasvaa hyvin harvinaisena lehdoissa varsinkin pyökin seuralaisena.
Palomustesieni
Palomustesieni ("Coprinus lagopides") on korkeintaan 6 senttiä korkeaksi kasvava lieriömäinen tai munanmuotoinen mustesienilaji. Lakki on väriltään harmaanmusta. Heltat ovat sienessä aluksi harmaanvalkoiset ja vanhemmiten mustat. Jalka on aluksi valkoinen ja vanhemmiten harmaa. Sieni kasvaa palopaikoilla melko harvinaisena.
Jänönmustesieni
Jänönmustesieni ("Coprinus lagopus") on munamainen tai kupera harmahtava mustesienilaji. Sen jalka on valkoinen. Heltat ovat valkeat ja muuttuvat vanhemmiten mustiksi. Sieni kasvaa metsämailla melko harvinaisena kesästä loppusyksyyn.